Švobiškio tiltas

Švobiškio tiltas – buvusio siaurojo geležinkelio tiltas Pasvalio rajono savivaldybėje, 4 km į šiaurę nuo Joniškėlio, nutiestas per Mūšos upę ruože Joniškėlis-Žeimelis, 0,5 km žemiau nuo Švobiškio tvenkinio užtvankos. Tiltas pritaikytas vietiniam automobilių eismui tarp Švobiškio ir  Narteikių.Švobiškio siaurojo geležinkelio tiltas per Mūšą autc.ltŠvobiškio siaurojo geležinkelio tiltas per Mūšą pasvalia.lt Prieigose pastatyti priešpriešinio eismo pirmenybės ir ribojamo svorio iki 8 t kelio ženklai. Eismas buvusio siauruko tiltu šiais laikais tapęs intensyvesniu, kuomet buvo asfaltuota kelio atkarpa nuo sankryžos su keliu Joniškėlis–Narteikiai.Švobiškio tiltas: skambinti pavojaus varpais per anksti? joniskelis.ltŠvobiškio kaime, ant tilto, įvyko avarija, tiltas nepravažiuojamas pasvalys.lt

Švobiškio tiltas –  regioninės reikšmės paveldo paminklas, svarbus tiek architektūriniu-techniniu aspektu, tiek kraštovaizdžio dominantės prasme.  1996 m. įrašytas į Kultūros paveldo registrą.  Saugoma teritorija užima 1963 kv. m.

Tiltas pastatytas 1944 m., per Antrąjį pasaulinį karą. Tuomet pradėtą statyti tiltą užbaigė vokiečių valdžia, pasitelkusi rusų karo belaisvius. Statiniui naudotos gelžbetoninės parabolinės arkos. 

Gelžbetoninis, racionalios konstrukcijos tiltas grakščių formų, pabrėžiama išlikusi gera gelžbetonio kokybė. Tiltas trijų arkinių angų (18,0+20,0+18,0), 70 m ilgio, 4,22 m pločio,  9,6 m aukščio. Važiuojamoji dalis padengta asfaltbetoniu, apie 2,60 m pločio, su dviem pėsčiųjų takais. Atramos betoninės su akmens apdaila.

 Literatūra 

 Henrikas Adolfas Kebeikis. Žvilgsnis į Lietuvos tiltus. – Kaunas: „Kopa“, 2004. ISBN 9955-9711-0-X

 Šaltiniai 

 Nuorodos 

 Švobiškio tiltas efoto.lt
 Švobiškio narrow gauge railway bridge outdooractive.com

Kategorija:Švobiškis
Kategorija:Pasvalio rajono tiltai
Kategorija:Lietuvos arkiniai tiltai
Kategorija:Geležinkelio tiltai Lietuvoje
Kategorija:Tiltai per Mūšą
Kategorija:Pasvalio rajono paveldas
Kategorija:Lietuvos kultūros vertybės: geležinkelio tiltai